ISU Grand Prix

ISU Grand Prix (engelsk: ISU Grand Prix of Figure Skating; ISU Champions Series fra 1995 til 1997) er en serie med kunstløpkonkurranser arrangert av International Skating Union. Grand Prix-serien består av syv konkurranser i høstsesongen, hvorav én er Grand Prix-finalen som de beste fra de tidligere konkurransene kvalifiserer seg til. Grand Prix-serien ble startet i 1995, og ble satt sammen av flere konkurranser som allerede eksisterte. Konkurransene arrangeres for de fire kategoriene menn, kvinner, parløp og isdans. 

Tilsvarende finnes for juniorklassen; ISU Junior Grand Prix, som også arrangeres i høstsesongen, men i forkant av Grand Prix-konkurransene. Junior Grand Prix-finalen arrangeres sammen med Grand Prix-finalen.

Konkurranser 
  Skate America. Første gang arrangert i 1979 som Norton Cup. Arrangeres i ulike byer fra år til år.
  Skate Canada International. Første gang arrangert i 1973, arrangeres i ulike byer fra år til år. 
  Cup of China. Første gang arrangert i 2003, og har blitt arrangert i Beijing, Shanghai, Harbin og Nanjing. Avlyst i 2018, 2021 og 2022.
  Grand Prix Helsinki. Ble arrangert istedenfor Cup of China i 2018. 
  Grand Prix Espoo. Blir arrangert istedenfor Rostelecom Cup i 2022. 
  MK John Wilson Trophy. Blir arrangert istedenfor Cup of China i 2022. 
  Grand Prix de France (tidligere Trophée de France). Første gang arrangert i 1987, og har som oftest blitt arrangert i Paris.
  Rostelecom Cup (tidligere Cup of Russia). Første gang arrangert i 1996, og er vanligvis enten i St. Petersburg eller Moskva. 
  NHK Trophy. Første gang arrangert i 1979, og bytter sted fra år til år. 
 Grand Prix-finalen. De seks beste fra de andre konkurransene i hver kategori er kvalifisert. Bytter sted fra år til år.

Kvalifisering 
Løperne som deltar har blitt invitert av ISU. Det er basert på forrige sesongs VM-resultat og løperens ISU-ranking. Arrangørlandet har mulighet til å invitere tre deltakere fra sitt land i hver kategori. Deltakerne deltar i én eller to konkurranser, og eventuelt finalen i tillegg. Kvalifisering til finalen skjer gjennom poeng basert på plassering i de andre konkurransene.

Medaljevinnere Grand Prix -finalen

Menn

Kvinner

Parløp

Isdans

Eksterne lenker 
 Hovedside for Grand Prix hos ISU

Artikler i skøytesportprosjektet
Kunstløp
Etableringer i 1995